A szezon második felétől első számú kapusa lett csapatának, melynek eredményeképpen egy évvel meghosszabbította szerződését. A bajnokságban 21 bajnokin védett, a kupában 5 illetve az Európa-ligában 11 mérkőzésen szerepelt a csapatban. Ő állt a kapuban a Dnyipro Dnyipropetrovszk ellen 3-2-re megnyert mérkőzésen a 2015-ös Európa-liga-döntőjében, mint ahogy egy év múlva is az ő nevével kezdődött az összeállítás, amikor a bázeli döntőben a Sevilla a Liverpoolt 3-1-re legyőzve sorozatban harmadszor is elhódította a kupát.